Robert Venturi

Robert Venturi (* 25. jún 1925, Philadelphia, Pensylvánia, USA† 18. september 2018, tamže) bol americký architekt a významný predstaviteľ americkej postmoderny, držiteľ Pritzkerovej ceny za architektúru z roku 1991. Väčšina jeho realizácií pochádza práve z amerického kontinentu avšak známe sú aj realizácie v Európe, v Nemecku, Anglicku a Španielsku. Známy je jeho výrok „menej je nuda“, ktorým reagoval na výrok modernistu Mies van der Roheho „menej je viac“.

Štúdium 
V rokoch 1944 – 1950 študoval architektúru na univerzite v Princetone, New Jersey. V štúdiách pokračoval na americkej akadémii v Ríme – Rome Prize Fellow v rokoch 1954 – 1956. Po návrate absolvoval kurz teórie architektúry na Pennsylvánskej univerzite.

Ako profesor pôsobil na niekoľkých univerzitách v USA – Yale, Princeton, Harvard.

Pôsobenie 
Po štúdiách v rokoch 1951 – 1953 pracoval v architektonickej kancelárií Oscara Stonorova vo Philadelphii a  E. Saarinena v Detroite. Neskôr krátko pracoval pre Louisa I. Kahna.

V roku 1958 otvoril vlastnú kanceláriu s Williamom Shortom „Venturi and Short“ a v roku 1964 začal spolupracovať s Johnom Rauchom. Po trinástich rokoch manželstva s architektkou Denise Scott Brownovou založil v roku 1980 firmu Venturi, Rauch and Scott Brown. Tá sa v roku 1989 premenovala na Venturi, Scott Brown and Associates a funguje dodnes.

Realizácie 
 1966 – publikácia knihy Zložitosť a Protiklad v architektúre
 1972 – spolu so S. Izenourem a manželkou D. S. Brownovou publikoval Poučenie z Las Vegas
 Vanna Venturi House, Chestnut Hill, Pensylvánia, 1962
 Guild House - domov dôchodcov (spol. Cope a Lippincott), Philadelphia, 1960-63
 North Penn Visiting Nurses Association – Ambler, Pensylvánia, 1961
 Požiarna stanica č.4 – Columbus, 1965-68
 Lékarska prax Varga-Brigio, Bridgeton, 1965-1968
 Požiarna zbrojnica Dixwell – New Haven, 1967-74
 Fakulta humanitných vied – State University of New York, 1968-73
 Dom Brant – Greenwich, Connecticut, 1970-73
 Centrum vedeckých informácií ISI – Philadelphia, 1970-78
 Dom Trubek a dom Wislocki – prázdninové domy, Nantucket Island, 1972
 Franklin Court – Philadelphia, 1972-76
 Nadstavba Allen Memorial Art Museum – Oberlin, 1973-76
 Dom Tucker III – Mount Kisco, Westchester County, 1974-75
 Dom v Tuckers Town – Tucker Town, Bermudy, 1975
 Showroom BEST Prod. Inc. – Philadelphia, 1977
 Showroom Basco – Philadelphia, 1978
 Dom a ateliér Coxe-Hayden – Black Island, 1980
 Prázdninový dom Brant-Johnson – Colorado, 1980
 Múzeum umeleckých remesiel – Frankfurt nad Mohanom, Nemecko, 1980
 Koncertná sála – Philadelphia, 1980
 Gordon Wu Hall – Butler College, Princeton University, New Jersey, 1980-83
 Lewis Thomas Molecular Biological Laboratories – Princetonská univerzita, 1983
 Veľké jablko – usporiadanie námestia na Times Square, New York City – Manhattan, 1984
 Sainsbury wing – rozšírenie Národnej galérie v Londýne, 1988-91
 Múzeum Umenia – Seattle, 1990
 Pavilón svetovej výstavy – projekt, Sevilla, Španielsko, 1992
 Celebration – vzorové mesto Disney World, Orlando, 1995

Referencie

Iné projekty

Externé odkazy 
 Great Buildings Online - Robert Venturi

Zdroje 
 Venturi, R.: Zložitosť a protiklad v architektúre, česká edícia Arbor vitae, 2001/2003
 Venturi, Rauch a Scott Brown: Bauten und Projekte 1959-1985, Krämer, Stuttgart 1986
  
 stránka Venturi, Scott Brown and Associates

Architekti USA
Laureáti Pritzkerovej ceny
Členovia American Philosophical Society
Architekti postmodernizmu
Osobnosti z Philadelphie